གཉིས་ནས་ང་ཚོའི་ཤེས་ཡོན་གྱི་ལས་དོན་ཐོག་ལ་འབྲེལ་བ་ཡོད་པའི་མི་སྣ་མང་པོ་ཞིག་སླེབས་ཡོད་པ་རེད།ཁྱེད་རང་ཚོ་ཚང་མ་ས་གནས་ས་ཐོག་ཏུ་དངོས་སུ་ཤེས་ཡོན་སྐོར་ལག་ལེན་བསྟར་ཏེ་ཉམས་མྱོང་ཡོད་པའི་མི་ཆགས་ཡོད།དེ་འདྲ་ཡིན་སྟབས་འདི་ག་བཀའ་ཤག་དང་ཤེས་རིག་ལས་ཁུངས་ནས་འགོ་ཁྲིད་དེ་ཁྱེད་རང་ཚོ་གོ་སྡུར་ཞིབ་ཕྲ་དང་སྤུས་དག་པོ་ཞིག་ཏན་ཏན་ཡོང་ཐུབ་ཀྱི་རེད།ང་ཚོའི་འདས་པའི་ལོ་ལྔ་བཅུའི་རིང་གི་གྲུབ་འབྲས་དེ་དག་གཞི་ལ་བཞག་པའི་ཐོག་ད་དུང་ཡར་རྒྱས་གང་འདྲ་གཏོང་ཐུབ་པ་འདུག་དེ་དག་ལ་གོ་སྡུར་གནད་སྨིན་དང་ཞིབ་ཚགས་པོ་ཞིག་ཡོང་གི་རེད་ལ་གནང་རོགས་ཞེས་ཞུ་རྒྱུ་ཡིན།ཞིབ་ཚགས་ཐོག་ལ་ངོས་ཀྱིས་ཤེས་ཀྱི་མེད་ལ་ཞུ་རྒྱུ་གང་ཡང་མི་འདུགཕྱོགས་ཡོངས་ནས་བསམ་བློ་ཞིག་བཏང་བ་ཡིན་ན།ང་ཚོ་བོད་གངས་ཅན་པ་ཞེས་པ་འདི་ལོ་སྟོང་ཕྲག་སྔོན་ནས་གང་ལྟར་ཡི་གེ་ཡོད་པ་ཆགས་ཡོད།